**ตัวอย่างโครงการจัดระบบศูนย์พักคอยรอเตียงใกล้บ้านใกล้ใจ (Community Isolation)**

***ตัวอย่าง- โครงการศูนย์พักคอย (Community Isolation)***

***โครงการจัดระบบศูนย์พักคอยรอเตียงใกล้บ้านใกล้ใจ เทศบาล/อบต. …...........................***

***เรื่อง​ขอเสนอโครงการจัดระบบศูนย์พักคอยรอเตียงใกล้บ้านใกล้ใจ...............................***

***เรียน​ประธานกรรมการกองทุนหลักประกันสุขภาพ………………………………***

 ​ด้วย เทศบาล/อบต. … มีความประสงค์จะจัดทำแผนงาน/โครงการ/กิจกรรม จัดระบบศูนย์พักคอยรอเตียงใกล้บ้านใกล้ใจ โดยขอรับการสนับสนุนงบประมาณจากกองทุนหลักประกันสุขภาพ............................. เป็นเงิน xxxxxxบาท โดยมีรายละเอียดแผนงาน/โครงการ/กิจกรรม ดังนี้

 ส่วนที่ 1 : รายละเอียดแผนงาน/โครงการ/กิจกรรม (สำหรับผู้เสนอแผนงาน/โครงการ/กิจกรรม)

***ชื่อโครงการ “จัดระบบศูนย์พักคอยรอเตียงใกล้บ้านใกล้ใจ”***

 **หลักการและเหตุผล**

  ​​สถานการณ์ภายในประเทศ : การแพร่ระบาดของการติดเชื้อโควิด-19 ภายในประเทศไทยพบจำนวนผู้ป่วยรายใหม่ 11,397 ผู้ป่วยยืนยันสะสมจำนวนรวม 374,523 ราย หายป่วยสะสม 256,484 ราย และเสียชีวิตสะสม 3,247 ราย ข้อมูล ณ วันที่ 18 กรกฎาคม 2564 การระบาดระลอกใหม่นี้มีรายงานผู้ป่วยและผู้เสียชีวิตเพิ่มขึ้นอย่างมาก และพบผู้ป่วยในหลายพื้นที่ ตลอดจนมีรายงานการติดต่อระหว่างคนสู่คนภายในประเทศ จึงเป็นเหตุผลสำคัญให้ทางองค์การอนามัยโลกได้ประกาศเป็นภาวะฉุกเฉินระดับโลก จากสถานการณ์การระบาดรอบใหม่ของประเทศไทย ทำให้ศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019 ประกาศยกระดับตามที่ได้มีประกาศสถานการณ์ฉุกเฉินในทุกเขตท้องที่ทั่วราชอาณาจักรตั้งแต่วันที่ 26 มีนาคม พ.ศ.2563 และต่อมาได้ขยายระยะเวลาการบังคับใช้ประกาศสถานการณ์ฉุกเฉินดังกล่าวออกไปอย่างต่อเนื่องเป็นระยะนั้นโดยที่สถานการณ์การระบาดของโรคติดเชื้อโควิด - 19 ที่มีการกลายพันธุ์เป็นหลายสายพันธุ์ยังคงทวีความรุนแรงมากขึ้นอย่างต่อเนื่องจนเสี่ยงที่จะเกิดภาวะวิกฤติด้านสำธารณสุข โดยเฉพาะอย่างยิ่งในเขตพื้นที่กรุงเทพมหานครและปริมณฑล เมื่อได้มีการประเมินสถานการณ์ภายหลังการมีผลใช้บังคับของข้อกำหนด (ฉบับที่ 27) ลงวันที่ 10 กรกฎาคม พ.ศ.2564 ปรากฏว่ายังไม่อาจชะลออัตราการเพิ่มของจำนวนผู้ติดเชื้อและจำนวนผู้ป่วยที่ต้องเฝ้าระวังอาการโดยเฉพาะในกลุ่มเสี่ยงที่เป็นผู้สูงอายุ ผู้ป่วยโรคเรื้อรัง และกลุ่มผู้ป่วยโรคทางเดินหายใจในกรุงเทพมหานคร ปริมณฑล และภูมิภาคหลายจังหวัดที่เพิ่มขึ้นอย่างรวดเร็วและมีแนวโน้มต่อเนื่อง

 ดังนั้น เพื่อเฝ้าระวังป้องกันควบคุมโรคดังกล่าว ไม่ให้ขยายวงระบาดสู่ชุมชน เทศบาล/อบต. ... ซึ่งได้รับมอบหมายจากผู้ว่าราชการจังหวัดหรือผู้ที่ผู้ว่าราชการจังหวัดมอบหมาย ให้ดำเนินการ จึงจัดทำโครงการจัดระบบศูนย์พักคอยรอเตียงใกล้บ้านใกล้ใจ เพื่อให้ประชาชนผู้ติดเชื้อได้มีที่พักอาศัยระหว่างรอเตียงว่างลดความเสี่ยงต่อการแพร่ระบาดและติดเชื้อโควิด-19 ในชุมชน

**1. วัตถุประสงค์**

1.1 เพื่อเฝ้าระวัง ป้องกัน ควบคุมการแพร่ระบาดและติดเชื้อโควิด-19 ในชุมชนได้อย่างเป็นระบบ

​1.2 เพื่อให้ประชาชนใกล้เคียงศูนย์พักคอยรอเตียงใกล้บ้านใกล้ใจมีความรู้ความเข้าใจในการป้องกันโรคและสามารถปฏิบัติตามแนวทางปฏิบัติด้านสาธารณสุขได้ถูกต้อง

​1.3 เพื่อให้ประชาชนผู้ติดเชื้อได้รับการคัดแยกอาการและรักษาดูแลตามแนวทางปฏิบัติด้านสาธารณสุขในการป้องกันการแพร่ระบาดและติดเชื้อโควิด-19

1.4 เพื่อให้หน่วยงานที่เกี่ยวข้องในพื้นที่ได้มีทรัพยากร งบประมาณเพียงพอต่อการสนับสนุนการดำเนินงานเฝ้าระวังสอบสวนและควบคุมโรคติดเชื้อไวรัสโคโรนา 2019 (COVID-19) ได้อย่างเป็นระบบ

**2. วิธีดำเนินการ**

1. ขั้นตอนวางแผนงาน

1.1 ประชุมวางแผนกำหนดเป้าหมาย วัตถุประสงค์ จำนวนกลุ่มเป้าหมายเนื้อหาและรูปแบบวิธีการดำเนินงานโครงการ ร่วมกับหน่วยงานที่เกี่ยวข้อง

1.2 อปท.ออกคำสั่งแต่งตั้งเจ้าหน้าที่ควบคุมโรคปฏิบัติงานตามแผนงานโครงการ

1.3 ติดต่อประสานงานหน่วยงาน/ผู้ที่เกี่ยวข้องเพื่อร่วมกันดำเนินงาน

2. จัดทำโครงการเสนอต่อประธานกรรมการบริหารกองทุนฯหรือคณะกรรมการกองทุนฯหลักประกันสุขภาพ ........ แล้วแต่วงเงิน เพื่ออนุมัติงบประมาณในการจัดทำโครงการฯ

3. ขั้นตอนการดำเนินงาน

​3.1 รณรงค์ ประชาสัมพันธ์ เรื่องการป้องกันการแพร่ระบาดของโรคติดเชื้อไวรัสโคโรนา (โควิด-19) ประชาสัมพันธ์เพื่อให้ประชาชนรับรู้ข้อมูล เข้าใจสถานการณ์ผ่านช่องทางต่างๆโดยเน้นการมีส่วนร่วมของชุมชน

​3.2 จัดหาและเตรียมสถานที่เพื่อปรับปรุงสภาพแวดล้อมเป็นศูนย์พักคอยรอเตียงใกล้บ้านใกล้ใจ (กรณีCommunity Isolation) หรือปรับปรุงบ้านของผู้ติดเชื้อให้เหมาะสม(โดยประหยัด ตามสภาพเศรษฐานะของประชาชน กรณี Home Isolation)

​3.3 จัดหาวัสดุ อุปกรณ์ในการดูแลและรักษาประชาชนผู้ติดเชื้อระหว่างรอเตียงเพื่อส่งต่อ รพ. ตามมาตรฐาน หลักวิชาการ ไม่ซ้ำซ้อนกับที่หน่วยงานรัฐจัดงบประมาณให้

​3.4 ติดตามสถานการณ์ เฝ้าระวังสถานการณ์ และแจ้งประชาสัมพันธ์ให้ประชาชนทราบเป็นระยะ

​3.5 สรุปผลการดำเนินงาน และรายงานให้คณะกรรมการกองทุนฯ ทราบเมื่อสิ้นสุดโครงการ

**3.กลุ่มเป้าหมาย**

​3.1 ประชาชนผู้ติดเชื้อ โดยประมาณ  จำนวน...................คน

​3.2 เจ้าหน้าที่ควบคุมโรคและเจ้าที่หน้าที่เกี่ยวข้องในการดำเนินงาน จำนวน  ...................คน

**4. ระยะเวลาดำเนินการ**

​เดือน.............. ถึง .เดือน.....กันยายน...2565

**5. สถานที่ดำเนินการ**

​สถานที่ระบุชื่อหรือจุดสำคัญที่ใกล้เคียง เช่น อาคาร อาคารอเนกประสงค์การเคหะ ในพื้นที่ ........................

**6. งบประมาณ ค่าใช้จ่ายประมาณการตามกลุ่มเป้าหมาย หากสิ้นสุดโครงการมีเงินเหลือส่งคืน กปท.**

งบประมาณโครงการนี้ได้รับการสนับสนุนจากกองทุนหลักประกันสุขภาพ ..................................... ค่าใช้จ่ายในการดำเนินโครงการจัดระบบศูนย์พักคอยรอเตียงใกล้บ้านใกล้ใจ ในพื้นที่.... อปท.............อำเภอ..........จังหวัด................ เป็นเงิน................... บาท (.........................) โดยมีรายละเอียดค่าใช้จ่ายดังนี้

1.เต็นท์ปฏิบัติงานและที่พัก (กรณีที่ไม่มีอาคาร หรือสถานที่ที่เหมาะสม เน้นเช่า)

เต็นท์ปฏิบัติการมีพื้นที่สำหรับสวม–ถอดชุดเครื่องป้องกันส่วนบุคคล ก่อนและลงพื้นที่ในการดูแลผู้ป่วย

เต็นท์ที่พักเจ้าหน้าที่

เต็นท์ หรือพื้นที่สำหรับจัดวางอาหาร

2. อุปกรณ์สำนักงาน

เครื่องใช้อุปกรณ์สำนักงาน เช่น ปากกา กระดาษ กรรไกร แม็กซ์พร้อมลวดเย็บ แฟ้มเป็นต้น

3. อุปกรณ์สื่อสาร (ตามความจำเป็นและเหมาะสม)

วิทยุสื่อสารแบบตั้งเครือข่ายสถานี

วิทยุสื่อสาร แบบ Mobile, Walky-talky

ระบบ Tele-medicine

ระบบสัญญาณ Internet และเครือข่าย

โทรโข่ง

4. เครื่องมือแพทย์ สำหรับหนุนเสริมกรณี รพ.แม่ข่ายยังไม่สามารถจัดหามาดำเนินการในศูนย์ได้

เครื่องวัดความดันโลหิต (ผู้ป่วย /เจ้าหน้าที่)

เครื่องวัดอุณหภูมิร่างกายแบบสแกนหน้าผากพร้อมขาตั้ง

ปรอทวัดไข้แบบดิจิตอลสำหรับผู้ป่วย

เครื่องวัดความอิ่มตัวของออกซิเจนในกระแสเลือด (Pulse Oximeter)

5. อาหาร น้ำ อุปกรณ์ป้องกันส่วนบุคคลเจ้าหน้าที่และผู้ที่เกี่ยวข้อง สำหรับ จนท.บุคลากรที่เกี่ยวข้อง

ชุด PPE

หน้ากากอนามัย N95

ถุงหุ้มขา (leg cover))

ชุดเปลี่ยนเข้าปฏิบัติงานในพื้นที่เสี่ยง

Alcohol ล้างมือ / alcohol gel

ถุงมือยางการแพทย์​​​​​​​

หน้ากากอนามัยทางการแพทย์​​​​​​​

หมวกคลุมผมตัวหนอน​​​​​​​

หน้ากากใสป้องกันละอองเชื้อโรค (Face shield)

แอลกอฮอล์​​​​​​

เจลแอลกอฮอล์​​​​​​

น้ำยาฆ่าเชื้อโรค

ค่าน้ำดื่มและอาหารสำหรับเจ้าหน้าที่

6. อุปกรณ์ความปลอดภัย

กล้องวงจรปิดพร้อมติดตั้ง (CCTV) (พิจารณาตามความจำเป็น ประหยัด คุ้มค่า)

เทปกั้นพื้นที่ หรืออุปกรณ์แสดงขอบเขตพื้นที่

ค่าจ้างเหมาบุคคลรักษาความปลอดภัย

7. อุปกรณ์ใช้ในชีวิตประจำวัน

เตียงนอนผู้ป่วย (ตามความจำเป็นและเหมาะสม)

ที่นอนผู้ป่วย

ผ้าห่มผู้ป่วย

พัดลมตั้งโต๊ะ (ตามความจำเป็นและเหมาะสม)

ตู้ข้างเตียงสำหรับเก็บของส่วนตัวผู้ป่วย (ตามความจำเป็นและเหมาะสม)

หมอนผู้ป่วยหุ้มหนังเทียม

ปลอกหมอนผู้ป่วย

มุ้งครอบกันยุง (ตามความจำเป็นและเหมาะสม)

อาหาร-น้ำดื่ม (จะต้องไม่เบิกซ้ำกับ รพ.หรือหน่วยงานอื่น)

หน้ากากอนามัยสำหรับผู้ป่วย

อุปกรณ์ และของใช้ประจำวันพื้นฐานสำหรับผู้ป่วย (ที่ผู้ป่วยเตรียมไว้ไม่เพียงพอ) อาทิ ผ้าอนามัย ชุดชั้นใน ผงซักฟอก เป็นต้น(ประมาณการตามความจำเป็น ประหยัด คุ้มค่า)

ถุงขยะสีแดง / ถุงดำ​​​​​​​​

8. ค่ากำจัดขยะติดเชื้อ

จ้างเหมา หรือตามบทบาทหน้าที่ของท้องถิ่น ตามหลักวิชาการ

9. ค่าใช้จ่ายในการจัดประชุมเตรียมการ

ตามระเบียบประชุม ฝึกอบรม

10. ค่าใช้จ่ายในการประชาสัมพันธ์สร้างความเข้าใจประชาชนในพื้นที่

ป้ายไวนิล

ค่าประชาสัมพันธ์เสียงตามสาย หรือช่องทางอื่นๆในชุมชน ตามระเบียบ อปท.

11. ค่าใช้จ่ายในการปรับปรุงสถานที่ใน Community Isolation (CI) Home Isolation (HI)

ใช้จากเงิน อปท. ตามหนังสือแจ้งเวียนก่อน หรือหนุนเสริมจาก กปท.ตามความจำเป็น โดยมิใช่สิ่งก่อสร้างถาวร

รวมทั้งหมด ...... บาท

หมายเหตุ ค่าใช้จ่ายสามารถถัวเฉลี่ยกันได้ทุกรายการ ยึดหลักไม่ซ้ำซ้อนกับงบประมาณที่รัฐจัดให้โดยตรง

**7. ผลที่คาดว่าจะได้รับ**

7.1 เกิดการเฝ้าระวัง ป้องกัน ควบคุมการแพร่ระบาดและติดเชื้อโควิด-19 ส่งผลให้ไม่มีการระบาดในพื้นที่

​7.2 ประชาชนในพื้นที่มีการความรู้ความเข้าใจที่ถูกต้องในการป้องกันโรคและสามารถปฏิบัติตามมาตรการได้

7.3 มีการจัดการสิ่งแวดล้อมที่ถูกต้องเหมาะสมตามแนวทางปฏิบัติด้านสาธารณสุขเพื่อการป้องกันการแพร่ระบาดและติดเชื้อโควิด-19 ในพื้นที่

7.4 ประชาชนผู้ติดเชื้อได้รับการดูแลรักษาและคัดแยกอย่างถูกต้องเหมาะสมตามแนวทางปฏิบัติด้านสาธารณสุขเพื่อการป้องกันการแพร่ระบาดและติดเชื้อโควิด-19 ในพื้นที่

7.5 เจ้าหน้าที่ปฏิบัติงานด้านป้องกันและควบคุมโรคโรคไวรัสโคโรนา 2019 (โควิด-19) อย่างมีประสิทธิภาพ มีความปลอดภัย

**8. สรุปแผนงาน/โครงการ/กิจกรรม**

(ผู้เสนอฯ ลงรายละเอียดเพื่อให้เจ้าหน้าที่ อปท. บันทึกข้อมูลลงโปรแกรมกองทุนฯ เมื่อได้รับอนุมัติแล้ว

โดยสามารถลงรายการได้มากกว่า 1 รายการ สำหรับใช้ในการจำแนกประเภทเท่านั้น)

8.1 หน่วยงาน/องค์กร/กลุ่มประชาชนที่รับผิดชอบโครงการ/กิจกรรม (ตามประกาศฯ พ.ศ.2561 ข้อ 10)

​ชื่อ(หน่วยงาน/องค์กร/กลุ่มประชาชน) .............

​1. หน่วยบริการหรือสถานบริการสาธารณสุข เช่น รพ.สต. [ข้อ 10(1)]

2. หน่วยงานสาธารณสุข เช่น อปท. [ข้อ 10(1)]

​3. หน่วยงานสาธารณสุขอื่นของรัฐ เช่น สสอ. [ข้อ 10(1)]

​4. หน่วยงานอื่นๆ ที่ไม่ใช่หน่วยงานสาธารณสุข เช่น โรงเรียน [ข้อ 10(2)]

​5. องค์กรหรือกลุ่มประชาชน [ข้อ 10(2)]

​6. ศูนย์ฯ หรือหน่วยงานที่รับผิดชอบศูนย์ฯ [ข้อ 10(3)]

​7. องค์กรปกครองส่วนท้องถิ่น (อปท.) [ข้อ 10(4)]

8.2​ ประเภทการสนับสนุน(ตามประกาศฯ พ.ศ.2561 ข้อ 10)

​1. สนับสนุนและส่งเสริมการจัดบริการสาธารณสุขของหน่วยบริการ สถานบริการ หรือหน่วยงาน​​​ สาธารณสุข [ข้อ 10(1)]

​2. สนับสนุนและส่งเสริมการจัดกระบวนการหรือกิจกรรมสร้างเสริมสุขภาพ และการป้องกันโรคขององค์กร​​​ หรือกลุ่มประชาชน [ข้อ 10(2)]

​3. สนับสนุนและส่งเสริมการจัดบริการสาธารณสุขของศูนย์ฯ หรือหน่วยงานที่รับผิดชอบศูนย์ฯ (เด็กเล็ก/​​​ ผู้สูงอายุ/คนพิการ) [ข้อ 10(3)]

​4. สนับสนุนการบริหารหรือพัฒนากองทุนฯ[ข้อ 10(4)]

​5. สนับสนุนและส่งเสริมกิจกรรมกรณีเกิดโรคระบาดหรือภัยพิบัติ [ข้อ 10(5)]

8.3​ กลุ่มเป้าหมายหลัก

​1. กลุ่มหญิงตั้งครรภ์และหญิงหลังคลอดจำนวนคน

​2. กลุ่มเด็กเล็กและเด็กก่อนวัยเรียนจำนวนคน

​3. กลุ่มเด็กวัยเรียนและเยาวชนจำนวนคน

​4. กลุ่มวัยทำงานจำนวนคน

​5. กลุ่มผู้สูงอายุจำนวนคน

​6. กลุ่มผู้ป่วยโรคเรื้อรังจำนวนคน

​7. กลุ่มคนพิการและทุพพลภาพจำนวนคน

8. กลุ่มประชาชนทั่วไปที่มีภาวะเสี่ยงจำนวนคน

​9. สำหรับการบริหารหรือพัฒนากองทุนฯ [ข้อ 10(4)]

10. กลุ่มอื่นๆ (ระบุ)จำนวนคน

**ระเบียบ หนังสือสั่งการ ที่เกี่ยวข้อง**

หน่วยงานท้องถิ่น สามารถดำเนินการในเรื่องโควิด-19 และเบิกจ่ายจากระเบียบฯ หนังสือสั่งการ อ้างอิง ดังนี้

1) การใช้รถยนต์ราชการ เบิกค่าน้ำมันเชื้อเพลิงได้ในงบประมาณปกติ

1.1 สำหรับช่วยเหลือนำผู้ป่วยในพื้นที่โรคระบาด กลับบ้านเรา เข้ามายังพื้นที่ อปท. สามารถดำเนินการได้

1.2 สามารถนำรถยนต์ส่วนกลางของหน่วยงาน อปท. รับส่งผู้ป่วยในพื้นที่ไปโรงพยาบาลเพื่อรักษาตัวได้

1.3 สามารถนำรถยนต์ส่วนกลางของหน่วยงาน อปท. รับส่งผู้ป่วยไปยังสถานที่กักกันได้

อ้างหนังสือกระทรวงมหาดไทย ว 1552 ลว. 16 มี.ค.63 ข้อ 1 ประกอบระเบียบกระทรวงมหาดไทยว่าด้วยการใช้และรักษารถยนต์ขององค์กรปกครองส่วนท้องถิ่น พ.ศ.2548

2) การดำรงชีพของกลุ่มเสี่ยงที่ต้องกักตัวเฝ้าระวังและสังเกตการณ์ และผู้ที่อยู่สถานที่กักตัวรวม ไม่จำเป็นต้องเป็นพื้นที่ประกาศภัยพิบัติ กรณีเพื่อการดำรงชีพ อปท.สามารถเข้าช่วยเหลือได้เลย

2.1 ค่าอาหารสามารถเบิกได้ 50 บาทต่อมื้อต่อคน ไม่เกิน 3 มื้อ เบิกจ่ายจากงบกลาง ประเภทเงินสำรองจ่าย

อ้างหนังสือกระทรวงมหาดไทย ว 4044 ลว. 29 ธ.ค.63 ข้อ 1

อ้างหนังสือกระทรวงมหาดไทย ว 1727 ลว. 21 มี.ค.63 ข้อ 5 ช่วยเหลือประชาชนในเบื้องต้นเพื่อการดำรงชีพ ประกอบระเบียบกระทรวงมหาดไทยว่าด้วยค่าใช้จ่ายเพื่อช่วยเหลือประชาชนตามอำนาจหน้าที่ขององค์กรปกครองส่วนท้องถิ่น พ.ศ.2560 ข้อ 6 และ ข้อ 16(1) ช่วยเหลือประชาชนตามหลักเกณฑ์การใช้จ่ายเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ.2563 ช่วยเหลือด้านการดำรงชีพ

2.2 ค่าถุงยังชีพไม่เกิน 700 บาทต่อครอบครัว เบิกจ่ายจากงบกลาง ประเภทเงินสำรองจ่าย

2.3 ค่าน้ำดื่มในการบริโภคเท่าที่จ่ายจริง เบิกจ่ายจากงบกลาง ประเภทเงินสำรองจ่าย

อ้างหนังสือกระทรวงมหาดไทย ว 1727 ลว. 21 มี.ค.63  ข้อ 5 ช่วยเหลือประชาชนในเบื้องต้นเพื่อการดำรงชีพ ประกอบระเบียบกระทรวงมหาดไทยว่าด้วยค่าใช้จ่ายเพื่อช่วยเหลือประชาชนตามอำนาจหน้าที่ขององค์กรปกครองส่วนท้องถิ่น พ.ศ.2560 ข้อ 6 และ ข้อ 16(1) ช่วยเหลือประชาชนตามหลักเกณฑ์การใช้จ่ายเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ.2563 ช่วยเหลือด้านการดำรงชีพ

3) ค่าใช้จ่ายด้านสถานที่

3.1 ใช้สถานที่ราชการ ปรับปรุงสถานที่ราชการเพื่อจัดตั้งเป็นโรงพยาบาลสนามระดับพื้นที่ เบิกได้เฉพาะค่าวัสดุ ตามระเบียบกระทรวงมหาดไทยว่าด้วยการเบิกค่าใช้จ่ายในการบริหารงานขององค์กรปกครองส่วนท้องถิ่น ข้อ 17 ให้จ่ายจากเงินในข้อบัญญัติ เทศบัญญัติ ในหมวดค่าวัสดุ เบิกได้เท่าที่จ่ายจริง

3.2 เข่าสถานที่เอกชน จัดตั้งเป็นโรงพยาบาลสนามระดับพื้นที่ตามระเบียบกระทรวงมหาดไทยว่าด้วยการเบิกค่าใช้จ่ายในการบริหารงานขององค์กรปกครองส่วนท้องถิ่น ข้อ 14 จ่ายจากเงินในข้อบัญญัติ เทศบัญญัติ ในหมวดค่าใช้สอย ประเภทรายจ่ายเพื่อให้ได้มาซึ่งบริการ ค่าเช่าทรัพย์สิน เบิกจ่ายเท่าที่จ่ายจริง

3.3 ค่าใช้จ่ายทำความสะอาดฆ่าเชื้อโรงพยาบาลสนามระดับพื้นที่และที่อยู่อาศัยของประชาชนที่กักตัว จะดำเนินการเองก็ได้หรือจ้างเอกชนก็ได้ ตามระเบียบกระทรวงมหาดไทยว่าด้วยการเบิกค่าใช้จ่ายในการบริหารงานขององค์กรปกครองส่วนท้องถิ่น ข้อ 11 ประกอบกับหนังสือกระทรวงมหาดไทย ว 4044 ลว. 29 ธ.ค.63 ข้อ 2 จ่ายจากเงินในข้อบัญญัติ เทศบัญญัติ ในหมวดค่าใช้สอย ประเภทรายจ่ายเพื่อให้ได้มาซึ่งบริการ เบิกจ่ายเท่าที่จ่ายจริง

3.4 ค่าใช้จ่ายสาธารณูปโภคในโรงพยาบาลสนามระดับพื้นที่ เช่น ค่าไฟฟ้า ค่าน้ำ ค่าโทรศัพท์ ค่าบริการสื่อสารและคมนาคม ตามระเบียบกระทรวงมหาดไทยว่าด้วยการเบิกค่าใช้จ่ายในการบริหารงานขององค์กรปกครองส่วนท้องถิ่น ข้อ 18 จ่ายจากเงินในข้อบัญญัติ เทศบัญญัติ ในหมวดค่าสาธารณูปโภค เบิกจ่ายเท่าที่จ่ายจริง

3.5 ค่าอาหารสำหรับผู้ป่วยในโรงพยาบาลสนามระดับพื้นที่ สามารถเบิกได้ 50 บาทต่อมื้อต่อคน ไม่เกิน 3 มื้อ เบิกตามอัตรา ว 1992 ลว. 1 เม.ย.63 อ้างหนังสือกระทรวงมหาดไทย ว 2343 ลว. 22 เม.ย.64 ประกอบระเบียบกระทรวงมหาดไทยว่าด้วยการเบิกค่าใช้จ่ายในการบริหารงานขององค์กรปกครองส่วนท้องถิ่น ตามหัวข้อที่เลือกใช้

4) ยา เวชภัณฑ์ และวัสดุที่ใช้ในการป้องกันควบคุมโรคติดต่อ (หน้ากากอนามัย เจลล้างมือ และการซื้อวัคซีน)  เบิกจ่ายจากงบกลาง ประเภทเงินสำรองจ่ายระเบียบกระทรวงมหาดไทยว่าด้วยค่าใช้จ่ายเพื่อช่วยเหลือประชาชนตามอำนาจหน้าที่ขององค์กรปกครองส่วนท้องถิ่น พ.ศ.2560 ข้อ 15(1)

5) กรณีช่วยเหลือประชาชน ด้านการส่งเสริมและพัฒนาคุณภาพชีวิต ไม่จำเป็นต้องอยู่กลุ่มเสี่ยง เป็นผู้ยากไร้  หรือเดือดร้อนช่วยได้หมด ถ้าเค้ายื่นขอให้ อปท.ช่วยเพราะไม่มีกิน ไม่มีใช้

ช่วยเหลือด้านการเงินหรือเป็นสิ่งของ วงเงินช่วยเหลือครั้งหนึ่งไม่เกิน 3,000 บาทต่อครอบครัว และช่วยเหลือติดต่อกันไม่เกิน 3 ครั้งต่อปีงบประมาณ สำหรับค่าเครื่องอุปโภคหรือบริโภคและหรือค่าใช้จ่ายในการครองชีพตามความจำเป็น โดยช่วยเหลือเป็นครอบครัวมิใช่รายบุคคลระเบียบกรมพัฒนาสังคมและสวัสดิการฯ ไม่ได้จำกัดว่าครอบครัวหนึ่งต้องมีกี่คน

วิธีการช่วยเหลือ ให้ประชาชนที่ประสงค์จะขอรับความช่วยเหลือยื่นลงทะเบียนเพื่อขอรับความช่วยเหลือต่อองค์กรปกครองส่วนท้องถิ่น เพื่อเสนอต่อคณะกรรมการ ข้อ 9 ตามระเบียบกระทรวงมหาดไทยว่าด้วยค่าใช้จ่ายเพื่อช่วยเหลือประชาชนตามอำนาจหน้าที่ขององค์กรปกครองส่วนท้องถิ่น พ.ศ.2560

สามารถจ่ายเป็นเงินสด โดยให้ผู้มีหน้าที่ต้องปฏิบัติงานดังกล่าวขององค์กรปกครองส่วนท้องถิ่นยืมเงินไปจ่ายกับผู้มีสิทธิได้รับเงินตามระเบียบกระทรวงมหาดไทยว่าด้วยการรับเงิน การเบิกจ่ายเงิน พ.ศ.2547 แก้ไขเพิ่มเติมถึงฉบับที่ 4 ข้อ 84 หรือจะโอนจ่ายผ่านธนาคาร ตามระเบียบกระทรวงมหาดไทยว่าด้วยการรับเงิน การเบิกจ่ายเงิน พ.ศ.2547 แก้ไขเพิ่มเติมถึงฉบับที่ 4 ข้อ 68 ประกอบกับหนังสือกรมส่งเสริมการปกครองส่วนท้องถิ่น ที่ มท 0808.4 / ว 1088  ลงวันที่ 8 มิถุนายน 2548 เรื่องการจ่ายเงินโดยวิธีผ่านธนาคารขององค์กรปกครองส่วนท้องถิ่น

หมายเหตุ หากมีความจำเป็นที่จะช่วยเหลือประชาขนจำนวนเงินมากกว่าและนอกเหนือหลักเกณฑ์ตามระเบียบกระทรวงมหาดไทยว่าด้วยค่าใช้จ่ายเพื่อช่วยเหลือประชาชนตามอำนาจหน้าที่ขององค์กรปกครองส่วนท้องถิ่น พ.ศ.2560 ได้โดยต้องขอความเห็นชอบต่อผู้ว่าราชการจังหวัดหนังสือกรมส่งเสริมฯ 7770 ลว. 20 พ.ค.63 ระเบียบกระทรวงมหาดไทยว่าด้วยค่าใช้จ่ายเพื่อช่วยเหลือประชาชนตามอำนาจหน้าที่ขององค์กรปกครองส่วนท้องถิ่น พ.ศ.2560 ข้อ 16(2)

6) ช่วยเหลือด้านอาชีพ

-กรณีประชาชนกลับมาจาก กทม. เกิดการว่างงาน ให้ อปท.แจ้งให้ประชาชนที่มีความประสงค์จะทำงานในพื้นที่มาขึ้นทะเบียนกับ อปท. และขอความร่วมมือกับผู้รับจ้างให้จ้างแรงงานสำหรับโครงการที่สามารถใช้แรงงานในพื้นที่ได้ หรือ อปท มีความจำเป็นต้องจ้างแรงงานเพื่อช่วยเสริมการปฏิบัติงานตามอำนาจหน้าที่ตามปกติของ อปท. ตามหนังสือ ว 7120 ลว. 9 ธ.ค.59 เรื้อง หลักเกณฑ์การเบิกจ่ายเงินค่าจ้างเหมาบริการขององค์กรปกครองส่วนท้องถิ่น

อ้างหนังสือกระทรวงมหาดไทย ว 4044  ลว. 29 ธ.ค.63 ข้อ 4

7) ด้านสวัสดิการของเจ้าหน้าที่ผู้ปฏิบัติงาน

7.1 มีคำสั่งให้ อปพร. ช่วยทำงาน ค้นหา ติดตาม และคัดกรอง รวมทั้งเฝ้าระวังบุคคลเข้าออกหมู่บ้าน / ชุมชน สามารถเบิกจ่ายค่าใช้จ่ายเป็นค่าป่วยการชดเชยการทำงานหรือเวลาที่เสียไปเพื่อสนับสนุนการปฏิบัติหน้าที่ (อปพร.) ได้ อัตราเบิกจ่ายตาม ว 179  ลว. 29 ม.ค.64 ดังนี้

7.1.1 ปฏิบัติหน้าที่ไม่เกิน 4 ชั่วโมง ให้รับ 100 บาท

7.1.2 ปฏิบัติหน้าที่เกิน 4 ชั่วโมง แต่ไม่เกิน 8 ชั่วโมง ให้รับ 200 บาท

7.1.3 ปฏิบัติหน้าที่เกิน 8 ชั่วโมงขึ้นไป ให้รับ 300 บาท

อ้างหนังสือกระทรวงมหาดไทย ว 4044 ลว. 29 ธ.ค.63 ข้อ 3 ประกอบกับระเบียบกระทรวงมหาดไทยว่าด้วยการเบิกค่าใช้จ่ายให้แก่อาสาสมัครป้องกันภัยฝ่ายพลเรือนขององค์กรปกครองส่วนท้องถิ่น พ.ศ.2560 ประกอบกับระเบียบคณะกรรมการป้องกันและบรรเทาสาธารณภัยแห่งชาติว่าด้วยค่าใช้จ่ายของอาสาสมัครในการป้องกันและบรรเทาสาธารณภัย พ.ศ.2560

7.2 มีคำสั่งให้เจ้าหน้าที่ของ อปท.ปฏิบัติหน้าที่ในโรงพยาบาลสนามระดับ พื้นที่

7.2.1 เบิกค่าใช้จ่ายในการเดินทางไปราชการได้ ระเบียบฯ ค่าใช้จ่ายเดินทางไปราชการของเจ้าหน้าที่ท้องถิ่น พ.ศ.2555 และที่แก้ไขเพิ่มเติม อัตราเบี้ยเลี้ยง 240 บาท หรือ 270 บาท (อยู่ที่ระดับตำแหน่ง)

7.2.2  ค่าอาหารสามารถเบิกได้ 50 บาทต่อมื้อต่อคน ไม่เกิน 3 มื้อ กรณีเบิกค่าอาหารแล้ว ไม่มีสิทธิเบิกค่าเบี้ยเลี้ยง เบิกตามอัตรา ว 1992 ลว. 1 เม.ย.63

อ้างหนังสือกระทรวงมหาดไทย ว 2343 ลว. 22 เม.ย.64 ประกอบกับระเบียบฯ คชจ.เดินทางไปราชการ หรือ ว 1992

7.3 มีคำสั่งแต่งตั้งให้เป็นเจ้าพนักงานควบคุมโรคติดต่อ หรือเจ้าหน้าที่สาธารณสุข อสม. เจ้าหน้าที่ขององค์กรปกครองส่วนท้องถิ่นที่ได้รับมอบหมาย ไปตรวจเยี่ยมเฝ้าระวังและสังเกตอาการผู้ถูกกักกัน ให้เบิกค่าใช้จ่ายในการเดินทางไปราชการได้ ระเบียบฯ ค่าใช้จ่ายเดินทางไปราชการของเจ้าหน้าที่ท้องถิ่น พ.ศ.2555 และที่แก้ไขเพิ่มเติม หรือจัดอาหารให้เจ้าหน้าที่หรือผู้มาช่วยเหลืองาน 50 บาทต่อมื้อต่อคน ไม่เกิน 3 มื้อ

อ้างหนังสือกระทรวงมหาดไทย ว 1552 ลว. 16 มี.ค.63 ข้อ 2 ประกอบกับระเบียบกระทรวงมหาดไทยว่าด้วยค่าใช้จ่ายเพื่อช่วยเหลือประชาชนตามอำนาจหน้าที่ขององค์กรปกครองส่วนท้องถิ่น พ.ศ.2560 ข้อ 16(1) ใช้หลักเกณฑ์ช่วยเหลือประชาชนตามหลักเกณฑ์การใช้จ่ายเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ.2563 ช่วยเหลือด้านการปฏิบัติงานให้ความช่วยเหลือประชาชน ข้อ 5.6.6

8) ด้านวัสดุ ครุภัณฑ์สำหรับผู้ปฏิบัติงาน ตั้งงบประมาณจำแนกงบประมาณรายจ่าย ตามการจำแนกงบประมาณ ไม่พอจ่ายขาดเงินสะสมได้

8.1 จัดหาวัสดุ อุปกรณ์ สำหรับการปฏิบัติงานของบุคลากรที่ใช้ในการป้องกันควบคุมโรคติดต่อ

8.2 จัดหาครุภัณฑ์ สำหรับการปฏิบัติงานของบุคลากรที่ใช้ในการป้องกันควบคุมโรคติดต่อ กรณีไม่มีในมาตรฐานครุภัณฑ์หรือราคาเกินมาตรฐานครุภัณฑ์ และจำเป็นต้องใช้พัสดุ ให้ทำการเปรียบเทียบสืบราคา 3 ราย และเลือกรายที่ให้ราคาต่ำสุด หากมีน้อยกว่า 3 ราย ก็สืบราคาเปรียบรายเท่าที่มี อ้างหนังสือกระทรวงมหาดไทย ว 1727 ลว. 27 มี.ค.63

 9) หนังสือซักซ้อมแนวทางการดำเนินการและการใช้จ่ายงบประมาณในการดำเนินการป้องกันและควบคุมโรคติดเชื้อไวรัสโคโรนา 2019 (โควิด 19) ที่ มท.0808.2 /ว4116 ลงวันที่ 19 กรกฎาคม 2564

10) แนวทางปฏิบัติสำหรับบุคลากรทางการแพทย์  Home Isolation กรมการแพทย์ กระทรวงสาธารณสุข ฉบับวันที่ 1 กรกฎาคม 2564

​​​ลงชื่อ    …….            ผู้เสนอแผนงาน/โครงการ/กิจกรรม

(   …....                     )

ตำแหน่ง นายก อบต./เทศบาล ...........................

วันที่-เดือน-พ.ศ.………

**ขอขอบคุณ เจ้าของบทความ** @nongnuch yenjai

[เขียนใน](https://www.gotoknow.org/posts/691692) [GotoKnow](https://www.gotoknow.org/) ที่ https://www.gotoknow.org/posts/691692
 โดย [Phachern Thammasarangkoon](https://www.gotoknow.org/user/phachern/profile)
 ใน [Local Administration](https://www.gotoknow.org/blog/localadministration)